CELEX: 32009R0824
Language: el
Date: 2009-09-09 00:00:00
Title: Κανονισμός (ΕΚ) αριθ. 824/2009 της Επιτροπής, της 9ης Σεπτεμβρίου 2009 , για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου όσον αφορά το Διεθνές Λογιστικό Πρότυπο (ΔΛΠ) 39 και το Διεθνές Πρότυπο Χρηματοοικονομικής Αναφοράς (ΔΠΧΑ) 7 (Κείμενο που παρουσιάζει ενδιαφέρον για τον ΕΟΧ)

10.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 239/48
            
         
      ΚΑΝΟΝΙΣΜΌΣ (ΕΚ) αριθ. 824/2009 ΤΗΣ ΕΠΙΤΡΟΠΉΣ
   
   της 9ης Σεπτεμβρίου 2009
   για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου όσον αφορά το Διεθνές Λογιστικό Πρότυπο (ΔΛΠ) 39 και το Διεθνές Πρότυπο Χρηματοοικονομικής Αναφοράς (ΔΠΧΑ) 7
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (1), και ιδίως το άρθρο 3 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1126/2008 (2) της Επιτροπής υιοθετήθηκαν ορισμένα από τα υφιστάμενα, στις 15 Οκτωβρίου 2008, διεθνή λογιστικά πρότυπα και διερμηνείες.
            
         
               (2)
            
            
               Στις 27 Νοεμβρίου 2008, ο Οργανισμός Διεθνών Λογιστικών Προτύπων (ΟΔΛΠ) δημοσίευσε τροποποιήσεις του διεθνούς λογιστικού προτύπου 39 και του διεθνούς προτύπου χρηματοοικονομικής αναφοράς 7 (Επαναταξινόμηση των χρηματοοικονομικών περιουσιακών στοιχείων — ημερομηνία έναρξης ισχύος και μετάβαση) εφεξής «τροποποιήσεις στο ΔΛΠ 39 και το ΔΠΧΑ 7». Οι τροποποιήσεις στο ΔΛΠ 39 και το ΔΠΧΑ 7 αποσαφηνίζουν την ημερομηνία έναρξης ισχύος και τα μέτρα τα σχετικά με τη μετάβαση που θεσπίζονται με τις τροποποιήσεις των προτύπων αυτών που εκδόθηκαν από τον ΟΔΛΠ στις 13 Οκτωβρίου 2008.
            
         
               (3)
            
            
               Οι διαβουλεύσεις με την ομάδα τεχνικών εμπειρογνωμόνων (TEG) της ευρωπαϊκής συμβουλευτικής ομάδας για θέματα χρηματοοικονομικής αναφοράς (EFRAG) επιβεβαιώνουν ότι οι τροποποιήσεις στο ΔΛΠ 39 και το ΔΠΧΑ 7 πληρούν τα τεχνικά κριτήρια έγκρισης που ορίζονται στο άρθρο 3 παράγραφος 2 του κανονισμού (ΕΚ) αριθ. 1606/2002. Σύμφωνα με την απόφαση 2006/505/ΕΚ της Επιτροπής, της 14ης Ιουλίου 2006, για τη σύσταση ομάδας εξέτασης γνωμών επί των λογιστικών προτύπων προκειμένου να συμβουλεύει την Επιτροπή σχετικά με την αντικειμενικότητα και την ουδετερότητα των γνωμών της συμβουλευτικής επιτροπής για τη χρηματοοικονομική αναφορά της Ευρωπαϊκής Ένωσης (EFRAG) (3), η ομάδα εξέτασης γνωμών επί των λογιστικών προτύπων μελέτησε τη γνώμη της EFRAG σχετικά με την έγκριση και διαβίβασε στην Ευρωπαϊκή Επιτροπή την άποψη ότι η γνώμη αυτή είναι εξισορροπημένη και αντικειμενική.
            
         
               (4)
            
            
               Ο κανονισμός (ΕΚ) αριθ. 1126/2008 θα πρέπει συνεπώς να τροποποιηθεί αναλόγως.
            
         
               (5)
            
            
               Δεδομένου ότι ο παρών κανονισμός δεν χρειάζεται να έχει αναδρομική εφαρμογή, οι οικονομικές καταστάσεις που έχουν ήδη συνταχθεί και υποβληθεί βάσει του κανονισμού (ΕΚ) αριθ. 1004/2008 (4) της Επιτροπής δεν χρειάζεται να τροποποιηθούν αναδρομικά.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Κανονιστικής Επιτροπής Λογιστικών Θεμάτων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΚ) αριθ. 1126/2008 το διεθνές λογιστικό πρότυπο (ΔΛΠ) 39 Χρηματοοικονομικά Μέσα: Αναγνώριση και Επιμέτρηση και το διεθνές πρότυπο χρηματοοικονομικής αναφοράς (ΔΠΧΑ) 7 Χρηματοοικονομικά μέσα: Γνωστοποιήσεις τροποποιούνται σύμφωνα με το παράρτημα του παρόντος κανονισμού.
   Άρθρο 2
   Σε περίπτωση που μια επιχείρηση έχει ήδη υποβάλει τις οικονομικές καταστάσεις της σύμφωνα με τον κανονισμό (ΕΚ) αριθ. 1004/2008, δεν χρειάζεται να υποβάλει εκ νέου τις οικονομικές καταστάσεις της.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Σεπτεμβρίου 2009.
      
         
            Για την Επιτροπή
         
         Charlie McCREEVY
         
         
            Μέλος της Επιτροπής
         
      
   
   
      (1)  ΕΕ L 243 της 11.9.2002, σ. 1.
   
      (2)  ΕΕ L 320 της 29.11.2008, σ. 1.
   
      (3)  ΕΕ L 199 της 21.7.2006, σ. 33.
   
      (4)  EE L 275 της 16.10.2008, σ. 37.
   
      ΠΑΡΑΡΤΗΜΑ
      
         ΔΙΕΘΝΗ ΛΟΓΙΣΤΙΚΑ ΠΡΟΤΥΠΑ
      
      
                  ΔΛΠ 39 και ΔΠΧΑ 7
               
               
                  Επαναταξινόμηση των χρηματοοικονομικών περιουσιακών στοιχείων – ημερομηνία έναρξης ισχύος και μετάβαση (Τροποποιήσεις στο ΔΛΠ 39 Χρηματοοικονομικά Μέσα: Αναγνώριση και Επιμέτρηση και το ΔΠΧΑ 7 Χρηματοοικονομικά μέσα: Γνωστοποιήσεις)
               
            
         Η αναπαραγωγή επιτρέπεται εντός του Ευρωπαϊκού Οικονομικού Χώρου. Εκτός του Ευρωπαϊκού Οικονομικού Χώρου προστατεύονται όλα τα δικαιώματα με εξαίρεση του δικαιώματος αναπαραγωγής για προσωπική χρήση ή άλλους θεμιτούς σκοπούς. Για περισσότερες πληροφορίες μπορείτε να απευθύνεστε στον Οργανισμό Διεθνών Λογιστικών Προτύπων (ΟΔΛΠ/IASB) στη διεύθυνση www.iasb.org
      
      
         
            Επαναταξινόμηση των χρηματοοικονομικών περιουσιακών στοιχείων — ημερομηνία έναρξης ισχύος και μετάβαση (τροποποιήσεις των ΔΛΠ 39 χρηματοοικονομικά μέσα: αναγνώριση και επιμέτρηση και ΔΠΧΑ 7 Χρηματοοικονομικά μέσα: Γνωστοποιήσεις.)
      
      
         Τροποποίηση του ΔΛΠ 39
      
      Διαγράφεται η παράγραφος 103Ζ και προστίθενται οι παράγραφοι 103Η και 103Θ.
      ΗΜΕΡΟΜΗΝΙΑ ΕΝΑΡΞΗΣ ΙΣΧΥΟΣ ΚΑΙ ΜΕΤΑΒΑΣΗ
      
                  103H
               
               
                  Η Επαναταξινόμηση των χρηματοοικονομικών περιουσιακών στοιχείων (τροποποιήσεις των ΔΛΠ 39 και ΔΠΧΑ 7), που εκδόθηκε τον Οκτώβριο του 2008, τροποποίησε τις παραγράφους 50 και ΟΕ8 και προσέθεσε τις παραγράφους 50B-50ΣΤ. Οι οικονομικές οντότητες εφαρμόζουν τις εν λόγω τροποποιήσεις από την 1η Ιουλίου 2008. Οι οικονομικές οντότητες δεν επαναταξινομούν τα χρηματοοικονομικά περιουσιακά στοιχεία βάσει των παραγράφων 50B, 50Δ ή 50E πριν από την 1η Ιουλίου 2008. Οποιαδήποτε επαναταξινόμηση ενός χρηματοοικονομικού περιουσιακού στοιχείου, που γίνεται από την 1η Νοεμβρίου 2008, εφαρμόζεται μόνο από την ημερομηνία επέλευσης της επαναταξινόμησης. Οποιαδήποτε επαναταξινόμηση ενός χρηματοοικονομικού περιουσιακού στοιχείου, που γίνεται σύμφωνα με τις παραγράφους 50B, 50Δ ή 50E, δεν εφαρμόζεται αναδρομικά πριν από την 1η Ιουλίου 2008.
               
            
                  103I
               
               
                  
                     Η επαναταξινόμηση των χρηματοοικονομικών περιουσιακών στοιχείων — ημερομηνία έναρξης ισχύος και μετάβαση (τροποποιήσεις των ΔΛΠ 39 και ΔΠΧΑ 7), που εκδόθηκε τον Νοέμβριο του 2008, τροποποίησε την παράγραφο 103H. Οι οικονομικές οντότητες εφαρμόζουν την εν λόγω τροποποίηση από την 1η Ιουλίου 2008.
               
            
         Τροποποίηση του ΔΠΧΑ 7
      
      Τροποποιείται η παράγραφος 44E και προστίθεται η παράγραφος 44ΣΤ.
      ΗΜΕΡΟΜΗΝΙΑ ΕΝΑΡΞΗΣ ΙΣΧΥΟΣ ΚΑΙ ΜΕΤΑΒΑΣΗ
      
                  44E
               
               
                  
                     Η επαναταξινόμηση των χρηματοοικονομικών περιουσιακών στοιχείων (τροποποιήσεις των ΔΛΠ 39 και ΔΠΧΑ 7), που εκδόθηκε τον Οκτώβριο του 2008, τροποποίησε την παράγραφο 12 και προσέθεσε την παράγραφο 12A. Οι οικονομικές οντότητες εφαρμόζουν τις εν λόγω τροποποιήσεις από την 1η Ιουλίου 2008.
               
            
                  44F
               
               
                  
                     Η επαναταξινόμηση των χρηματοοικονομικών περιουσιακών στοιχείων — ημερομηνία έναρξης ισχύος και μετάβαση (τροποποιήσεις των ΔΛΠ 39 και ΔΠΧΑ 7), που εκδόθηκε τον Νοέμβριο του 2008, τροποποίησε την παράγραφο 44E. Οι οικονομικές οντότητες εφαρμόζουν την εν λόγω τροποποίηση από την 1η Ιουλίου 2008.